### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Ofelia Madsen**

Budgetforslaget bakkes op om af Landsforeningen Autisme Kreds Østjylland og pårørende.

Baggrunden for at øge rammebevillingen til handicapområdet

Borgere med handicap kan have behov for en bolig, hvor der døgnet rundt er hjælp og støtte fra kvalificeret fagpersonale. Modsat har andre borgere med handicap brug for, at boligen opfylder bestemte krav til indretning og tilgængelighed. Det er Aarhus Kommunes ansvar at sikre, at borgere med handicap får de bedste forudsætninger i de boliger, de bliver bosat i.

I [adresse] ligger udgifterne til voksenhandicap (18-64-årige) på 8.694 kr. pr. borger. Blandt landets 98 kommuner ligger [adresse] som blandt de 10 kommuner, som har den laveste udgift pr. borger, der er tilknyttet voksenhandicap.

I 2021 udgør 10.824 kr. landsgennemsnittet for kommuners udgifter pr. voksen handicappet borger, hvilket indikerer, at [adresse] serviceniveau ligger markant under landsgennemsnittet.

Forslag

Ad1) At [adresse] øger den rammebevilling, som er på voksenhandicapområdet opgjort pr. borger, så de økonomiske udgifter pr. borger udgør landsgennemsnittet.

[adresse]) At der afsættes økonomiske midler til løbende at opkvalificere pædagogisk personale, der har en relevant basisuddannelse til at varetage handicappede borgeres behov.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.